મુંબઈઃ વિરાટ કોહલીને વર્ષનો સર્વશ્રેષ્ઠ ટી-૨૦ ખેલાડી તરીકે પસંદ કરવામાં આવ્યો છે, જ્યારે ભૂતપૂર્વ ભારતીય કેપ્ટન દિલીપ વેંગસરકરને અહીં એક સમારંભમાં સિયેટ લાઇફ ટાઇમ અચિવમેન્ટ એવોર્ડ અપાયો હતો. આ દરમિયાન ઘણા ભૂતપૂર્વ અને વર્તમાન ખેલાડીઓ ઉપસ્થિત રહ્યા હતા. આ સાથે ઈંગ્લેન્ડના બેટ્સમેન જો રૂટને વર્ષનાે આંતરરાષ્ટ્રીય ખેલાડી અને વર્ષનાે આંતરરાષ્ટ્રીય બેટ્સમેન જાહેર કરાયો હતો. ભારતીય ઓફ સ્પિનર અશ્વિનને વર્ષનો આંતરરાષ્ટ્રીય બોલર અને રોહિત શર્માની વર્ષનો ભારતીય ક્રિકેટર તરીકે પસંદગી કરવામાં આવી હતી.